《乍归呈许君公度》
元代·方回

东南天地早闻名，三载吾邦沸颂声。
山好更饶诗句好，江清未抵使君清。
涓涓流水秧田足，细细吹风麦陇晴。
客子归来问耕获，故园似可养残生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。